
Opozorilo za okensko ohišje axxent

Spoštovane gospe in gospodje,

s tem dopisom vam želimo posredovati opozorilo o okenskem ohišju proizvajalca 
SIEGENIA-AUBI KG, ki nas je pravkar doseglo. Želimo vas opozoriti, da stavbno okovje tipa axxent, ki je vgrajeno v vaših oknih, morda vsebuje sestavne dele z napako, vendar pri zaprtem oknu napaka ni vidna. Ti identični sestavni deli se imenujejo „nastavni elementi“ in se uporabljajo za pritrditev in stransko nastavitev okenskega krila v okviru.

Ti sestavni deli se lahko prelomijo zaradi napake v proizvodnji poddobavitelja, ki je ni možno opaziti. 

Izgled nastavnih elementov in položaj njihove vgradnje v stavbno okovje je razviden iz naslednjih slik.

Prizadeto je izključno stavbno okovje tipa axxent, ki smo ga dobavili v času od 05.03.2011 do danes ter je vgrajeno v vrtljiva okna in vrtljiva okna z nagibom ter imajo aluminijaste okvire in krila.

Po naših informacijah je v vaši stavbi vgrajeno takšno stavbno okovje z morebitnimi sestavnimi deli z napako. 

Podjetje SIEGENIA-AUBI KG priporoča, da takoj preverite ta okna in preventivno zamenjate sestavne dele z napako, kajti ob neugodnih okoliščinah lahko okenska krila, ki so opremljena s temi deli, nenapovedano izpadejo pri njihovem upravljanju! 

Okenskih kril, v katera so vgrajeni sestavni deli z napako, zaradi nevarnosti preloma in s tem povezano nevarnostjo, ki lahko povzroči izpad krila, ni dovoljeno odpirati, oz. jih v skrajnem primeru lahko previdno odpirajo samo odrasle osebe.

Do danes na tržišču še ni prišlo do reklamacij zaradi izpada krila. Podjetje SIEGENIA-AUBI KG jemlje svojo proizvodno obveznost izredno resno in vas opozarja, še preden pride do poškodb oz. nesreč.

Prosimo, da se obrnete na naše podjetje za dodatne podrobnosti in uskladitev terminov.

Zelo obžalujemo zaradi nastalih težav in se vam že vnaprej zahvaljujemo za vašo pomoč in razumevanje.

Lep pozdrav,

__________________________

